**Ministru kabineta noteikumu projekta “Grozījumi Ministru kabineta 2010.gada 16.novembra noteikumos Nr. 1042 “Noteikumi par karavīru sociālajām garantijām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009.gada 15. decembra noteikumu Nr.19 “Tiesību akta projekta sākotnējās ietekmes izvērtēšanas kārtība” 5.¹punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Militārā dienesta likuma 66. panta 7.1 daļā paredzētā deleģējuma izpilde.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Militārā dienesta likuma 66.panta 7.1 daļai (spēkā no 2017.gada 13.decembra) uz militārajām mācībām iesauktajam rezerves karavīram kompensē transporta izdevumus, kas radušies, izmantojot personīgo vai sabiedrisko transportu no deklarētās dzīvesvietas līdz pavēstē noteiktajai dienesta pienākumu izpildes vietai un atpakaļ, kā arī līdz veselības stāvokļa pārbaudes vietai un atpakaļ. Izdevumus par taksometra izmantošanu neatlīdzina. Nosacījumus, kārtību un apmēru, kādā rezerves karavīram izmaksā transporta izdevumu kompensāciju, nosaka Ministru kabinets. Aizsardzības ministrija sadarbībā ar Nacionālajiem bruņotajiem spēkiem ir izstrādājusi Ministru kabineta noteikumu projektu “Grozījumi Ministru kabineta 2010.gada 16.novembra noteikumos Nr. 1042 “Noteikumi par karavīru sociālajām garantijām”” (turpmāk – projekts), kurš paredz kārtību un apmēru, kādā kompensē ceļa izdevumus, kuri uz militārajām mācībām iesauktajiem rezerves karavīriem ir radušies, izmantojot personīgo vai sabiedrisko transportu:1. lai dotos uz veselības pārbaudes vietu pirms militārajām mācībām un atgrieztos no tās;
2. lai dotos uz pavēstē noteikto dienesta pienākumu izpildes (mācību norises) vietu un atgrieztos no tās.

Ja uz militārajām mācībām iesauktais karavīrs ierodas no ārvalsts, viņam būs jāizvēlas ekonomiski izdevīgākais transporta veids (piemēram, jāizmanto lidsabiedrības pakalpojumi atbilstoši ekonomiskās klases vai tai pielīdzināmas klases tarifiem). Projektā noteikts, ka rezerves karavīrs iesniedz iesniegumu tās Nacionālo bruņoto spēku regulāro spēku vienības vai Zemessardzes komandierim (atkarībā no pavēstē norādītās dienesta pienākumu izpildes vietas), vai viņa pilnvarotajai personai. Iesniegumam rezerves karavīrs pievieno izdevumu apliecinošus dokumentus, piemēram – aviobiļetes, starppilsētu (autobusu vai vilcienu) biļetes vai, ja izmanto personīgo transportu – degvielas iegādes apliecinošu dokumentu. Ja rezerves karavīrs, ir iesniedzis visus norādītos dokumentus, viņam paredzēts pārskaitīt transporta kompensāciju uz viņa iesniegumā norādīto kontu kredītiestādē mēneša laikā no dokumentu saņemšanas dienas.Ņemot vērā, ka kompensējamo izdevumu administrēšana ir nodota Nacionālo bruņoto spēku regulāro spēku vienību komandieriem un Zemessardzes komandierim (atkarībā no pavēstē norādītās dienesta pienākumu izpildes vietas), projektā tiek precizēta kārtība, kāda rezerves karavīrs un rezervists pieprasa kompensāciju par izdevumiem, kas radušies, izmantojot sabiedrisko transportu, lai dotos uz ārstēšanās un atveseļošanas vietu un atgrieztos no tās. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Projekta izpilde tiks nodrošināta atbilstoši piešķirtajiem valsts budžeta līdzekļiem budžeta programmas 22.00.00 ,,Nacionālie bruņotie spēki” ietvaros.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uz militārajām mācībām iesauktie rezerves karavīri, rezervisti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē administratīvo slogu.  |
| 3. | Administratīvo izmaksu monetārs novērtējums | Projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, kā arī ietekme uz institūcijas cilvēkresursiem. |
| 3. | Cita informācija | Nav. |

Aizsardzības ministrs R.Bergmanis

Valsts sekretārs J.Garisons

03.05.2018. 14:37

633

S.Lepere, 67335243

Santa.lepere@mod.gov.lv